# 3 de 8 amb l'agulla

El 3 de 8 amb l'agulla, també anomenat tres de vuit amb el pilar al mig, és un castell de 8 pisos d'alçada i 3 castellers per pis, que en descarregar-se deixa al descobert un pilar de 6 pisos. L'estructura d'aquest castell és més oberta que la d'un 3 de 8 per tal que el pilar tingui espai a l'interior del castell. Una vegada l'enxaneta fa l'aleta al 3 i comença a baixar del castell, l'acotxador entra al pilar com a enxaneta. Com la resta de castells amb agulla, només es considera carregat quan el pilar complet resta sobre la pinya, és a dir, quan l'estructura del 3 s'ha desmuntat.
Tot i que normalment els castells amb l'agulla al mig tenen una estructura de 4 castellers per pis (com el 4 de 8 amb l'agulla o el 4 de 9 amb folre i l'agulla), també se n'han fet amb l'estructura de 3 castellers per pis (3 de 6 amb l'agulla, 3 de 7 amb l'agulla o 3 de 9 amb folre i l'agulla).

## Història

El primer cop que es va portar el 3 de 8 amb agulla a una plaça fou per part dels Castellers de Vilafranca que el van descarregar al primer intent el 29 d'octubre del 2006 a Sitges, en el marc de la 14a diada de la Colla Jove de Sitges. Aquest castell no es va repetir fins a l'any següent, el dia 15 d'agost del 2007, en què els vilafranquins el van portar a la diada de la Festa Major de la Bisbal del Penedès, on es va oferir un "suplement" econòmic per castell inèdit en aquella plaça.
El 23 d'agost del 2008, a la diada de la Festa Major del Catllar, es va descarregar dues vegades aquest castell per primera vegada en una actuació. La Colla Vella dels Xiquets de Valls el va fer per primer cop i el descarregà al primer intent, castell que al llarg de la temporada va acabar descarregant un total de quatre vegades, i, per la seva banda, els Castellers de Vilafranca van fer el seu tercer 3 de 8 amb l'agulla. Una setmana més tard, el 30 d'agost en la diada de Sant Fèlix, la Colla Vella dels Xiquets de Valls va intentar per primer cop a la història del món casteller aquesta estructura un pis més, el 3 de 9 amb folre i l'agulla.
El 28 de setembre del mateix 2008, en el marc de la Festa Major de Sant Miquel a Lleida, els Minyons de Terrassa van plantar també el seu primer 3 de 8 amb l'agulla, sent així la tercera colla en portar-lo a plaça i, també, descarregant-lo al primer intent, igual com farien els Capgrossos de Mataró un any després, a Mataró en la seva Diada de la Colla, el 8 de novembre de 2009. El 16 de novembre del 2008, en l'actuació de la trentena Diada dels Minyons de Terrassa al Raval de Montserrat de Terrassa, els Minyons carregaren el primer 3 de 9 amb folre i l'agulla de la història.
El 24 d'octubre del 2009 la Colla Jove Xiquets de Tarragona en va fer el primer i únic fet fins a l'actualitat, intentat en la 7a edició de la diada de l'Esperidió a la plaça del Rei de Tarragona. El castell va caure just quan sortien els terços del tres, tot i que l'enxaneta ja havia començat a baixar del pilar.

## Colles
### Assolit

Actualment hi ha 8 colles castelleres que han aconseguit carregar el 3 de 8 amb l'agulla, de les quals 7 l'han descarregat i 1, la Colla Joves Xiquets de Valls, que només l'ha carregat. La taula següent mostra la data, diada i plaça en què les colles el carregaren i/o descarregaren per primera vegada:
| Núm. | Colla | Carregat | Diada | Plaça | Descarregat | Diada | Plaça |
| 1 | Castellers de Vilafranca | 29 d'octubre de 2006 (2006-10-29) | XIV Diada de la Colla Jove de Castellers de Sitges | Sitges | 29 d'octubre de 2006 (2006-10-29) | XIV Diada de la Colla Jove de Castellers de Sitges | Sitges |
| 2 | Colla Vella dels Xiquets de Valls | 23 d'agost de 2008 (2008-08-23) | Festa Major del Catllar | Plaça de la Vila, El Catllar | 23 d'agost de 2008 (2008-08-23) | Festa Major del Catllar | Plaça de la Vila, El Catllar |
| 3 | Minyons de Terrassa | 28 de setembre de 2008 (2008-09-28) | Festa Major de Sant Miquel | Plaça de la Paeria, Lleida | 28 de setembre de 2008 (2008-09-28) | Festa Major de Sant Miquel | Plaça de la Paeria, Lleida |
| 4 | Colla Joves Xiquets de Valls | 9 de novembre de 2008 (2008-11-09) | Festa Major de l'Arboç | L'Arboç | 16 de juliol de 2017 | Diada del Quadre de Santa Rosalia | Torredembarra |
| 5 | Capgrossos de Mataró | 8 de novembre de 2009 (2009-11-08) | XIV Diada dels Capgrossos de Mataró | Mataró | 8 de novembre de 2009 (2009-11-08) | XIV Diada dels Capgrossos de Mataró | Mataró |
| 6 | Colla Jove Xiquets de Tarragona | 13 de juliol de 2014 (2014-07-13) | Diada del Quadre de Santa Rosalia | Torredembarra | 13 de juliol de 2014 (2014-07-13) | Diada del Quadre de Santa Rosalia | Torredembarra |
| 7 | Castellers de la Vila de Gràcia | 24 de setembre de 2014 (2014-09-24) | Diada de la Mercè | Barcelona | 24 de setembre de 2014 (2014-09-24) | Diada de la Mercè | Barcelona |
| 8 | Castellers de Barcelona | 19 d'octubre de 2014 (2014-10-19) | XII Aniversari dels Castellers de la Sagrada Família | Barcelona | 19 d'octubre de 2014 (2014-10-19) | XII Aniversari dels Castellers de la Sagrada Família | Barcelona |

## Estadística

* Resultat
* Descarregat (D)
* Carregat (C)
* Intent (I)
* Intent desmuntat (ID)
    Actualitzat el 31 de desembre de 2024

### Nombre de vegades

Fins a l'actualitat s'han fet 116 temptatives d'aquest castell entre 9 colles diferents i en 100 ocasions s'ha aconseguit descarregar. De la resta de vegades que s'ha provat, 9 cops s'ha carregat, 4 més ha quedat en intent, i 3 en intent desmuntat.

#### Llegenda

Assolit: descarregat + carregat No assolit: intent + intent desmuntat Caigudes: carregat + intent
| Castell | Resultats globals | Resultats globals | Resultats globals | Resultats globals | Total | Resultats secundaris | Resultats secundaris | Resultats secundaris | Resultats secundaris |
| Castell | D | C | I | ID | Total | Assolit | % Assolit | No assolit | Caigudes |
| Castellers de Vilafranca | 41 | 1 | 1 | 0 | 43 | 42 | 98% | 1 | 2 |
| Minyons de Terrassa | 18 | 3 | 1 | 2 | 24 | 21 | 86% | 3 | 4 |
| Colla Joves Xiquets de Valls | 17 | 5 | 0 | 0 | 22 | 22 | 100% | 0 | 5 |
| Colla Vella dels Xiquets de Valls | 11 | 0 | 0 | 0 | 11 | 11 | 100% | 0 | 0 |
| Colla Jove Xiquets de Tarragona | 8 | 0 | 1 | 0 | 9 | 8 | 89% | 1 | 1 |
| Capgrossos de Mataró | 2 | 0 | 0 | 1 | 3 | 2 | 67% | 1 | 0 |
| Castellers de la Vila de Gràcia | 2 | 0 | 0 | 0 | 2 | 2 | 100% | 0 | 0 |
| Castellers de Barcelona | 1 | 0 | 0 | 0 | 1 | 1 | 100% | 0 | 0 |
| Total | 100 | 9 | 4 | 3 | 116 | 109 | 94% | 7 | 13 |
| Percentatge | 86% | 8% | 3% | 3% | 100% | 94% | | 6% | 11% |

## Referències

* 1 2 3 Revista Castells. Num.22 Agost-Octubre 2008. Pag.48
* ↑ «Catllar, El. Diada de Festa Major». Webcasteller, 23-08-2008. [Consulta: 26 setembre 2012].
* ↑ «Colla Vella dels Xiquets de Valls». Webcasteller, 09-11-2008. Arxivat de l'original el 2016-03-03. [Consulta: 26 setembre 2012].
* 1 2 3 «Els Castellers de Lleida es fan grans». VilaWeb, 29-09-2008. [Consulta: 26 setembre 2012].
* 1 2 3 «Tardor molt productiva». Avui, 29-09-2008. [Consulta: 26 setembre 2012].
* 1 2 3 «Lleida. Diada de Festa Major de Sant Miquel». Webcasteller, 29-09-2008. Arxivat de l'original el 2012-12-09. [Consulta: 26 setembre 2012].
* 1 2 3 «Els Capgrossos acomiaden l'any descarregant per primer cop el 3 de 8 amb el pilar». totmataro.cat, 09-11-2009. [Consulta: 26 setembre 2012].
* 1 2 3 «Mataró. 14a Diada dels Capgrossos». Webcasteller, 08-11-2009. Arxivat de l'original el 2014-11-29. [Consulta: 26 setembre 2012].
* ↑ «Tarragona. 7a Diada de l'Esperidió». Webcasteller, 24-10-2009. Arxivat de l'original el 2014-03-15. [Consulta: 28 gener 2013].
* ↑ «Els castells de 8 segueixen a la recambra». Xiquets de Reus, 26-10-2009. Arxivat de l'original el 2016-03-03. [Consulta: 28 gener 2013].
* ↑ «Colla Jove - Diada de l'Esperidió - 24-10-2009». Webcasteller, 24-10-2009. [Consulta: 28 gener 2013].
* ↑ «Gamma alta de vuit: 3de8a». castell.manies.cat. [Consulta: 26 setembre 2012].
* 1 2 «Base de Dades de la Coordinadora de Colles Castelleres de Catalunya – Colla Jove Xiquets de Tarragona». Coordinadora de Colles Castelleres de Catalunya, Colla Jove Xiquets de Tarragona. [Consulta: 24 gener 2013].
* ↑ «3de8p Jove». [Consulta: 13 juliol 2014].
* ↑ «3de8p CVG». La Vanguardia. [Consulta: 24 setembre 2014].
* ↑ Muñoz, Albert. «La Sagrada Família, nova plaça castellera de nou». betebé, 19-10-2014. [Consulta: 17 desembre 2020].

## Vegeu també

* 3 de 8
* 3 de 7 amb l'agulla
* 3 de 9 amb folre i l'agulla
* 4 de 8 amb l'agulla
* 5 de 8 amb l'agulla

## Enllaços externs

* Tots els castells. Castells de gamma alta de 8: Estadístiques del 3de8a (castell.manies.cat)

### Vídeos

* 3 de 8 amb l'agulla a YouTube
* 3 de 8 amb l'agulla a YouTube (Televisió de Mataró)
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :